Awtomatisce wot „sotry“ přełožene teksty wobsahuja husto hišće zmylki, wosebje hdyž buchu z němčiny do serbšćiny přełožene. Pod wěstymi wuměnjenjemi su kóncowki abo personalne pronomeny wopačne abo jednotliwe słowa faluja. Z tuteje přičiny měł/a awtomatisce přełožene teksty zasadnje hišće raz přepruwować (dać), prjedy hač je něhdźe ćišćiš abo na hinaše wašnje dale wužiwaš.
Naš awtomatiski přełožowanski system bazuje na dwurěčnych paralelnych korpusach, kotrež wobsteja ze statysacow sadow w serbskej a němskej rěči.
Tutón korpus so wobstajnje rozšěrja, při čimž na to dźiwamy, po móžnosći słowoskład z mnohich žiwjenskich wobłukow wužiwać. Awtomatiske přełožowanske programy za wjetše rěče dźěłaja zwjetša z korpusami z wjacorych milionow paralelnych sadow. Wotpowědnje je kwalita přełožkow pola „sotry“ tuchwilu hišće něšto niša hač pola wjetšich přełožowanskich programow.
Na „sotře“ so wot teama Rěčneho centruma WITAJ w Budyšinje a Choćebuzu dźěła. Projekt běži wot lěta 2019 a so wot Załožby za serbski lud financuje, kotraž dóstanje lětne přiražki Zwjazka, kraja Braniborskeje a Swobodneho stata Sakskeje.
Dla struktury „sotry“ je trjeba, zo so w zapodatych tekstach kaž němsce tak tež serbsce korektny prawopis wužiwa. Słowa z pisanskimi zmylkami abo z pobrachowacymi wosebitymi znamješkami so zwjetša (hišće) njespóznawaja abo snano wopak přełožuja. Prošu wužiwaj za tutón zaměr integrowanu prawopisnu kontrolu přez tłóčatko a přepruwuj zapodaty tekst, prjedy hač daš jón přełožić.
„Sotra“ bazuje na paralelnych sadach. To rěka, zo njewobkedźbuje přełožowanski system jenož jednotliwe słowo, ale w normalnym padźe tež kontekst. Dokelž tutón pola jednotliwje zapodatych słowow pobrachuje, smy tutu funkciju znjemóžnili.
Prošu wužiwaj k přełožowanju jednotliwych słowow za hornjoserbšćinu online-słownik soblex a za delnjoserbšćinu online-słownik na dolnoserbski.de.
Hdyž na „tekst darić“ kliknješ, so aktualnje za tebje widźomny tekst z wobeju woknow internje składuje. Tohorunja składujetej so IP-adresa a čas. Dalše informacije njemóžemy z datow wučitać. Teksty so jenož internje předźěłuja a njejsu ženje zjawnje widźomne.
Na kóždy pad! Runje teksty ze zmylkami pokazuja nam, na kotrych městnach dyrbimy hišće něšto wuporjedźić.
Zasadnje haj. Prošu wobmysli, zo su integrowane module prawopisnych kontrolow wotwisnje wot rěče mjez 1,5 a 8,5 megabytow wulke a so při prěnim wotwołanju strony sćahnu. Hdyž je twój mobilny datowy kontingent wobmjezowany, potom móžeš přez tłóčatko prawopisnu kontrolu hasnyć.
Prošu přepruwuj, hač sy prawy směr přełožowanja wuzwolił/a. Tutón móžeš z klikom na mału chorhojčku změnić. Hdyž „sotra“ wjetšinu słowow njepřełoži, leži to zwjetša na wopačnym nastajenju.
Bohužel njemóžemy při wulkej ličbje wšelakich wersijow browserow a nastrojow z rozdźělnymi wulkosćemi wobrazowki (PC, šmóratka, tablety atd.) problemy ze zwobraznjenjom strony abo z integrowanej prawopisnej kontrolu za zapodaty tekst wuzamknyć.
Po zdaću su wosebje starše iOS-nastroje (iPhone, iPad) potrjechene. Sćěhowace móžeš wuspytać, jeli něšto po twojich wočakowanjach njefunguje:
Druhdy so wulke pisane słowo za naličenskim znamješkom jako spočatk sady njespóznaje.
Hdyž spočatnik prěnjeho słowa za naličenskim znamješkom w zapodatym teksće na mały změniš, so słowo potom zwjetša spóznaje a přełoži.
Móžeš pak tež naličenske znamješka wotstronić, jeli tute na kóždy pad trěbne njejsu.
Prošu přepruwuj, hač za dwudypkom dospołna sada ze wšěmi sadowymi čłonami slěduje.
Jeli haj, měł so spočatnik sady wulki pisać; pola naličenjow tomu tak njeje.
W někotrych padach měło so to w přełožku korigować.
szl_Latn szl_Latn szl_Latn pol_Latn szl_Latn szl_Latn szl_Latn slv_Latn szl_Latn bos_Latn ces_Latn szl_Latn ces_Latn szl_Latn szl_Latn hrv_Latn ces_Latn ces_Latn pol_Latn